
ועדת המשנה של הוועדה לענייני ביקורת המדינה

לביטחון, יחסי חוץ וקשרי מסחר בינלאומיים 
 26/09/2011 

הכנסת השמונה-עשרה 
נוסח לא מתוקן

 מושב שלישי
<פרוטוקול מס' 38>
 מישיבת ועדת המשנה של הוועדה לענייני ביקורת המדינה

לביטחון, יחסי חוץ וקשרי מסחר בינלאומיים 
 יום שני, כ"ז באלול התשע"א (26 בספטמבר 2011), שעה 9:45
<סדר היום:>
<1. בחירת יו"ר ועדת המשנה לביטחון, יחסי חוץ וקשרי מסחר בינלאומיים.>
<2. חילופי גברי בוועדת המשנה לביטחון, יחסי חוץ וקשרי מסחר בינלאומיים.>
נכחו:

<חברי הוועדה:> 
רוני בר-און – היו"ר
<מוזמנים:> 
עקיבא איסרליש – מפקח, משרד ראש הממשלה
<מנהלת הוועדה:>
חנה פריידין
<קצרנית פרלמנטרית:>
רונית יצחק
<1. חילופי גברי בוועדת המשנה לביטחון, יחסי חוץ וקשרי מסחר בינלאומיים.>
<2. בחירת יו"ר ועדת המשנה לביטחון, יחסי חוץ וקשרי מסחר בינלאומיים.>
<היו"ר רוני בר-און:>
אני פותח את ישיבת הוועדה לענייני ביקורת המדינה. 
הוועדה כונסה היום כדי להסדיר עניין פורמלי של חילופי גברי בוועדת המשנה של הוועדה לענייני ביקורת המדינה, לנוכח העובדה שהחברים חבר הכנסת עתניאל שנלר וחבר הכנסת ישראל חסון אינם חברים עוד בוועדת המשנה, יש צורך לבחור חברים אחרים. שני חברי הכנסת ממפלגת קדימה. בשלב זה ייבחר חבר הכנסת רוני בר-און, שהוא גם יושב ראש הוועדה. תוצע בחירתו גם כחבר בוועדת המשנה. לאחר מכן תוצע מועמדותו גם כיושב-ראש ועדת המשנה. 
למרבית הצער, חברי הכנסת שזומנו לדיון, כל חברי הכנסת של הוועדה לענייני ביקורת המדינה, לא התייצבו. מבחינת הניירות ומבחינת אילוצי הזמנים, הוועדה תתנהל בפורום של חבר ועדה אחד. כך זה ייעשה. אני מציע, איפה, את מועמדותי שלי להיות חבר בוועדת המשנה. אני מצביע בעד ההצעה הזאת וכך ההצעה הזאת עוברת. 

הצבעה 

בעד ההצעה – פה אחד
ההצעה אושרה.
<היו"ר רוני בר-און:>
עכשיו אני מציע את מועמדותי גם לתפקיד יושב-ראש ועדת המשנה וגם בהינתן שאני המצביע היחידי ואני מצביע בעד, גם הבחירה הזאת עוברת. 
הצבעה 

בעד ההצעה – פה אחד
ההצעה אושרה.

מכיוון שאין עוד נושאים לפורום של כלל הוועדה לענייני ביקורת המדינה. אני נועל בזה את הישיבה של הוועדה עצמה.

<הישיבה ננעלה בשעה 09:50.>

